Лесовъди и деца отбелязаха заедно Седмицата на Гората в ДЛС „Воден – Ири Хисар“

[bookmark: _GoBack]15 фиданки от червен дъб вече растат в двора на ОУ "Христо Ботев" в село Острово. Дръвчетата са подарък за учебното заведение от екипа на Държавно ловно стопанство "Воден – Ири Хисар“. Представители на стопанството, заедно с учениците и учителите, засадиха фиданките в училищния двор. Горските служители разясниха подробности за дървесния вид и за грижите, от които дръвчетата се нуждаят след залесяването.
По-късно децата от ОУ „Христо Ботев“ върнаха визитата на своите приятели от ДЛС  "Воден – Ири Хисар“. Те посетиха стопанството, за да поздравят екипа по повод Седмицата на гората, която тази година протича под мотото „Гората е живот“. 
Подрастващите изнесоха поздравителен концерт, а техните прекрасни песни, танци и стихотворения направиха празника уникален и незабравим за целия екип на ДЛС "Воден-Ири Хисар". 
Денят ще остане като чудесен дълготраен спомен и за децата, заради последвалата разходка в гората и занимателната беседа на директора инж. Кирил Колев и представители на стопанството, за историята на Воден и работата на горските служители.
